Tunja
<s>Tunja je općina od 179,263 stanovnika i grad od 163,894 st. na sjeveru Kolumbije u Departmanu Boyacá, čiji 
je administrativni centar.</s>

<s>Geografija</s>

<s>Tunja se nalazi u kotlini riječica Teatinos i Jordan u planinama Kolubijskih Istočnih kordiljera, udaljena 115 km od 
glavnog grada Bogote.</s>

<s>Kako leži na 2,782 metara nadmorske visine ona je najviši grad u Kolumbiji.</s>

<s>Historija</s>

<s>Tunju je osnovao španjolski konkvistador Gónzalo Suárez Rendón u augustu 1539., na mjestu Hunze jedne od prijestolnica 
Konfederacije Muisca.</s>

<s>Gonzalo Suárez je odredio mjesta gdje treba podići utvrde i sve važnije zgrade, svega dvije godine nakon osnivanja -Tunja je postala jedan od važnijih španjolskih gradova u 
Novom svijetu.</s><s>Sa statusom grada koju mu je dodijelio dvor, Tunja je postala cilj brojnih kolonista iz Kastilje, Ekstremadure i 
Andaluzije, i izrasla u jedan od najvećih administrativnih, pravosudnih, političkih i kulturnih centara u zemlji.</s>

<s>U Tunji se dogodilo nekoliko događaja od velike važnosti za Kolumbiju; 1811. usvojen je ustav Republike Tunje, koja je 1813. proglasila nezavisnost od Španjolskog Carstva.</s><s>U novembru 1814. se održao kongres Ujedinjene provincije Nove Granade, kojim je predsjedao Camilo Torres Tenorio, na kom je predstavljen budući lider Simón Bolívar.</s>

<s>Grad je 1819. poslužio kao baza vojsci Simóna Bolívara za pobjedu nad Španjolcima u Bitci kod Boyace (8 km južno od grada).</s>

<s>Tunja je danas studentski grad, od kad je 1953. osnovan Pedagoško tehnološki univerzitet Kolumbije.</s>

<s>Historijski centar grada u kom se nalaze brojne građevine iz kolonijalnog doba, među njima i crkve Santo Domingo i San Laureano iz 16. vijeka 
proglašen je nacionalnim spomenikom 1959.</s>

<s>Privreda i transport
Tunja je administrativni-trgovački centar stočarsko-ratarskog kraja
U okolici grada nalaze se rudnici zlata i smaragda.</s>

<s>Grad se nalazi trasi Panameričkog autoputa kojim je povezan sa Cúcutom i Bogotom, željezničkom prugom povezan je sa Bogotom na jugozapadu.</s>

<s>Izvori</s>

<s>Vanjske veze</s>

<s>Alcaldía Mayor de Tunja (Službene stranice grada)</s>

<s>Gradovi u Kolumbiji</s>

